মণিপুৰী বতা চৰাই

মণিপুৰী বতা চৰাই সেমেকা তৃণভূমি (damp grassland) ত  দেখা পোৱা এবিধ অতিকৈ বিৰল কুৰুৱাজাতীয় চৰাই৷ এই চৰাই অতিকৈ স্পৰ্শকাতৰ আৰু প্ৰাকৃতিক অঞ্চলত দেখা পোৱা কঠিন৷ চৰাইবিধৰ বিষয়ে বৈজ্ঞানিক তথ্য তেনেই সীমিত৷ এই চৰাইবিধ পোনপ্ৰথমে প্ৰখ্যাত পক্ষীবিদ এলেন অক্টাভিয়ান হিউম ( Allan Octavian Hume)-এ ১৮৮১ চনত মণিপুৰত আৱিষ্কাৰ কৰিছিল৷ 

 বিস্তৃতি 
মণিপুৰী বতা চৰাই ভাৰত, বাংলাদেশ আৰু ভূটানত দেখা পোৱা যায়৷ অসমত এই চৰাইবিধ ব্ৰহ্মপুত্ৰ নৈৰ দুয়োপাৰে দুটা ভিন্ন গোষ্ঠী (race) হিচাপে পোৱা যায়৷{Author1, Author2...}, (n.d.). Perdicula manipurensis Hume, 1881 . [online] India Biodiversity Portal,Species Page : {name of species field} Available at: https://indiabiodiversity.org/biodiv/species/show/238928 [Accessed date Oct 15, 2020]. ১৯৩২ চনৰ পৰা এই চৰাইবিধ অসমত দেখা পোৱাৰ কোনো তথ্য নাছিল৷ ২০০৬ চনত প্ৰসিদ্ধ পক্ষীবিদ আনোৱাৰুদ্দিন চৌধুৰীয়ে মানাহ ৰাষ্ট্ৰীয় উদ্যানত মণিপুৰী বতা চৰাই পুনৰাৱিষ্কাৰ কৰে৷ 

 বিৱৰণ 
এই চৰাইৰ গাৰ দৈৰ্ঘ্য প্ৰায় ২০ ছেমি৷ চৰাইবিধৰ গাৰ পৃষ্ঠভাগৰ বৰণ সেউজীয়া-ধোঁৱা বৰণীয়া আৰু তাৰ ওপৰত ক’লা চুটি আঁচ থাকে৷ দুয়ো চকুৰ ওপৰত মিহি বগা আঁচ একোডাল (eye-stripe) থাকে৷ হালধীয়া-মুগা বৰণৰ পেটটো ক’লা ফুটুকীয়া৷ মতা চৰাইটোৰ মুখখন ৰঙচুৱা আৰু মাইকীজনীৰ মুখ ধোঁৱাবৰণীয়া হয়৷ https://ebird.org/species/mabqua1

 আচৰণ 
মণিপুৰী বতা চৰাইৰ বাসস্থান সাগৰ-পৃষ্ঠৰ পৰা ১০০০ মিটাৰ পৰ্য্যন্ত হ’ব পাৰে৷ ই তিনি মিটাৰ পৰ্য্যন্ত ওখ ঘাঁহনি আৰু দলনি আদিত ৫-১০ টাৰ দলত চৰে৷ মণিপুৰী বতা চৰায়ে জানুৱাৰীৰ পৰা মে’ মাহৰ ভিতৰত প্ৰজনন কৰে বুলি জনা যায়৷ 

 সংৰক্ষণ 

মণিপুৰী বতা চৰাইক আই ইউ চি এনৰ ৰঙা তালিকাত ’ঘোৰ সংকটজনক’ (Critically Endangered) বুলি চিহ্নিত কৰা হৈছে৷ বৰ্তমান এই চৰাইবিধৰ সংখ্যা ১৫০০-৩৭০০ বুলি থাৱৰ কৰা হৈছে৷ তৃণভূমি অঞ্চলৰ ধ্বংস হৈ বাসস্থান লোপ পোৱাটোৱে এই চৰাইৰ সংখ্যা হ্ৰাসৰ মূল কাৰণ৷ 

 তথ্যউৎস 

শ্ৰেণী:জীৱবিজ্ঞান
শ্ৰেণী:মণিপুৰ